open-index/open-wikipedia-markdown huggingface dataset:
Protantigius superans

***Protantigius superans*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med en lang, tynn stjert på bakvingen. Undersiden er hvit med noen tynne, svarte tverrstreker og to oransje flekker på bakvingen.

## Utbredelse
Arten er utbredt i det sørøstlige Sibir (Primorje), det nordøstlige Kina og Korea.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *[[Protantigius]]* Shirôzu & Yamamoto, 1956
******** *Protantigius superans* (Oberthür, 1914)

## Eksterne lenker
* 
* Brower, Andrew V. Z. 2007. [''Protantigius'' i The Tree of Life Web Project, http://tolweb.org/ http://tolweb.org 
* www.funet.fi – ''Protantigius''
* Bilde av arten
Novafunk

**Novafunk** (tidligere kjent som Nova) har spilt live funk siden 1998. Bandet startet med å jamme på et nedlagt gårdsbruk i Lunde i Telemark og medlemmene hadde et felles ønske om å dyrke musikkstilen funk. Ikke noe åpenbart valg midt i kjerneområdet for country, folkemusikk og viser på nynorsk og dialekt.

Novafunk ville spille urban funk, soul og rock.

Slik hadde det seg at det mellom elg og Volvo 240 dukket opp et urbant funkband med lange snipper, slengbukser og en tendens til å krydre funken med lange solopartier. Det ble spilt låter av Jamiroquai, Freak Power og Zapp zapp og etterhvert kom egne låter til, fortrinnsvis skrevet av bandets vokalist og gitarist Øystein Aarnes. Bandet begynte å spille på klubber rundt forbi på østlandet og etterhvert også i Oslo. Samtidig ble det klart at bandets hjemmescene var Kafé K i Porsgrunn. Et sted som bandet har kommet tilbake til gang etter gang.

Novafunk spiller eget materiale med noen få unntak live, hvor bandet presenterer egene versjoner av bla. Steely Dan, The Meters, Average White Band og Down To The Bone.

## Originalbandet 1998

* Øystein Aarnes – vokal og rytmegitar
* Jo Henning Kåsin – gitar
* Eldar Melkvik – Keyboards
* Bjørn Edmund Fosstveit – Bass
* Lars Halvor Ova Johnsen – Trommer
* Olav Tveitan – sax
* Thomas Flogstad – trompet

## Tidligere medlemmer

* Lars Halvor Ova Johnsen – trommer (1998–99)
* Jo Henning Kåsin – gitar (1998–2004)
* Terje Evensen – trommer (vikar 2000)
* Espen Gjelstad Gundersen – keyboards (2000–2003, 2013-2016)
* Trond Richard Rasmussen – trommer (2000–2001)
* Ole Morten Sommer – trommer (2002–2003)
* Eivind Aase – trommer (2004–2008)
* Frode Flatland Jensen – trommer (vikar 2008)

## Diskografi
* 2001: *[http://novafunk.bandcamp.com/album/lets-get-it-on-2001 Let´s get it on]*, Produsent: Espen Gjelstad Gundersen (Audiopol Studio). Espen hadde på det tidspunktet overtatt som keyboardist i bandet.
* 2011:  *[https://itunes.apple.com/us/album/good-vibrations-single/id578594031 Good Vibrations]* Produsent: Atle Aamot, Øystein Aarnes
* 2012:  *[https://itunes.apple.com/us/album/through-the-air-single/id545168493 Through The Air]* Produsent: Øystein Aarnes
* 2013:  *[https://itunes.apple.com/gb/album/skirt-tight-single/id672722014 Skirt Tight]* Produsent: Øystein Aarnes

## Flere bilder

Fil:Novafunk live 3.JPG|Novafunk live 2012
Fil:Novafunk - Live Kafe K 2011.jpg|Novafunk live 2011
Fil:Novafunk Live 2008.JPG|Novafunk live 2008


## Eksterne lenker
*
Kristiansand Kunsthall

**Kristiansand Kunsthall**, tidligere **Christianssands Kunstforening**, er en kunstforening i Kristiansand, stiftet i 1881, medlemsstyrt og delvis finansiert gjennom offentlige midler. Foreningen har et 650 m² utstillingslokale i Kristiansand sentrum, i fjerde etasje i Kristiansand folkebibliotek. 

## Fotnoter


## Eksterne lenker
* Christianssands Kunstforenings nettsted
* Kristiansand Kunsthall sine nettsider
Carl Fredrik Carlström

**Carl Fredrik Carlström** (født 16. desember 1882 i Länna församling, Stockholms län, død 8. september 1973 i Enköping) var en svensk rektor og riksdagsmann for Högern.

Carlström var medlem av riksdagens första kammare 1935&ndash;1946, innvalgt til Västerbottens läns och Norrbottens läns valgkrets. Han var også medlem av landstinget fra 1922.

## Referanser


## Kilder
* *[[Tidens kalender]] 1941*. Stockholm: Tidens förlag, 1940, side 152. 
* *Sveriges dödbok 1947-2006, (Cd-Rom), Sveriges Släktforskarförbund*
Urgulania

**Urgulania** (levde 24 e.Kr.) var en prominent kvinne i regjeringstiden til Augustus og Tiberius, og en nær venninne av keiserinne Livia. Hun var mor til Marcus Plautius Silvanus, som var konsul 2. f.Kr., og som hadde utmerket seg sammen med Tiberius på Balkan. Hun var farmor til Plautia Urgulanilla, den første konen til keiser Claudius, og bestemor til Plautius Silvanus, som var mistenkt i en mordsak.

På grunn av sine nære relasjoner med Livia, forteller Tacitus at hun hevet seg selv over loven. Han omtaler en episode med Lucius Piso, som saksøkte Urgulania i domstolene. Hun nektet å møte opp, og reiste i stedet til palasset hvor hun fikk Livia til å utstede en erklæring mot Pisos handlinger. Livia sendte bud på Tiberius og hans vakter for å bli hos dem, noe som tvang Piso til å gå til dem i stedet for til domstolen. Livia betalte en sum for å legge saken død, og den ble henlagt. Tacitus nevner også en episode i en rettssal hvor hun var innkalt som vitne. Urgulania krevde at domstolens *praetor* tok i mot hennes forklaring i hennes eget hjem. Selv ikke vestalinnene hadde dette privilegiet, men var tvunget til å møte i Forum Romanum og i domstolene.

I år 24 falt  Urgulanias stjerne som følge av to familieskandaler. Apronia, konen til hennes barnebarn Plautius Silvanus, ble funnet død i deres hjem, åpenbart dyttet ned fra en stor høyde. Tiberius satte i gang en etterforskning av åstedet. Silvanus var innblandet og hevdet at hans ex-kone hadde satt en forbannelse over ham. Før rettssaken begynte, sendte Urgulania ham en dolk, muligens etter påvirkning av Livia. Han brukte den på seg slev, og berget seg selv og henne fra skandalen om å tiltales for mord.

En praetor ble sendt hjem til Urgulania for å avhøre henne. På grunn av hennes mulige rolle under et mord, skilte Claudius seg fra hennes barnebarn Plautia Urgulanilla. Urgulanilla ble også anklaget for utroskap, og fikk en uekte datter like etter skilsmissen.

Urgulania er ikke omtalt i skriftlige kilder etter disse episodene.

## Referanser
Kalat (by i Pakistan)

**Kalat** eller **Qalat** (brahui: Kalát, urdu: قلات) er en by i distriktet Kalat i Balutsjistan i  Pakistan. Den utgjør også en *tehsil*, administrativ enhet, i distriktet og er igjen inndelt i ni *unions*. Byen var hovedstad i khanatet Kalat, som eksisterte fra siste halvdel av 1600-tallet og til 1948. 

Vegforbindelsen mellom Quetta og Karachi går via Kalat. 

## Referanser
Tornedalens folkhögskola

**Tornedalens folkhögskola** er en folkehøgskole i Övertorneå, Sverige. I  startet Tornedalens lantmanna- och folkhögskola i Övertorneå. Landbruksskolen flyttet til Vojakkala i 1952. 1913-1954 var Tornedalens landhushållsskola i Övertorneå. Også den flyttet til Vojakkala. Skolens første rektor var Ludvig de Vylder.

## Rektorer
*Ludvig de Vylder
*Carl Fredrik Carlström
*Ossian Svensson
*Karl-Ragnar Tidström
*Uno Hanno
*Kurt Elander

## Kilder
*Sven Heikkilä – *Gränsbygd – blad ur mellersta Tornedalens historia*, 2004

## Eksterne lenker
* Tornedalens folkhögskola
Axxell

**Axxell Utbildning Ab** ble grunnlagt i august 2008 ved å slå sammen sju finlandssvenske utdanningsenheter( Västra Nylands yrkesskola, Yrkesinstitutet Sydväst, Lappfjärds folkhögskola, Finns folkhögskola, Cityfolkhögskolan, Kuggomskolan og Åbolands folkhögskola/Språk- och turisminstitutet). I Karis kurscenter (2009) og Åbolands yrkesinstitut (2010) sluttet seg til Axxell seinere.

Axxell er eiet av Svenska folkskolans vänner r.f. og tilbyr svenskspråklig yrkes- og folkhøgskoleutdannelse i Svenskfinland. Axxell har omtrent  studenter. Hovedkvarteret for Axxell er Karis i Raseborg.

## Eksterne lenker
* Axxell
Jaja Wachuku

**Jaja Anucha Wachuku** (født 1. januar 1918, død 7. november 1996) var en fremstående advokat, politiker, diplomat og statsmann fra Nigeria. Han satt i det nigerianske Representantenes hus, samt Nigerias ambassadør og fast representant til FN. 

Wachuku ble immatrikulert ved Trinity College i 1939, og i 1941 ble han medlem av College Historical Society. Wachuku var involvert i Nigerias uavhengighet fra Storbritannia. Wachuku praktiserte som advokat i Dublin, Irland i tre år før han returnerte til Nigeria i 1947. Mens han var i Dublin ble han utnevnt til leder for Student Christian Movement Summer School i Storbritannia og Irland. 

Wachuku satt som utenriksminister i Nigeria og ble gode venner at han hadde med tre presidenter i USA: Dwight D. Eisenhower, John F. Kennedy og Lyndon B. Johnson. I 1983 ble han gjenvalgt til det nigerianske senatet og han var senator frem til Muhammadu Buhari arrangerte et militærkupp i desember 1983. Den 30. september 2010 ble Wachuku tildelt en utmerkelse fra president Goodluck Jonathan for hans fremragende bidrag til utviklingen av Nigeria. 

## Referanser


## Eksterne lenker
* Time Magazine 
* Photo of Jaja Wachuku with Rockefeller og andre 
* Picture of Jaja Wachuku and others 
* Photo of Jaja Wachuku and Marian Anderson 
* Some Memories Never Die: A Poetic Dedication to Jaja Wachuku
* Album of Jaja Wachuku Pictures
* Biographical Dictionary Entry on Jaja Wachuku 
* Nigeria at UNESCO
Liv Reidun Brakstad

**Liv Reidun Brakstad** (født 25. desember 1943) er norsk billedkunstner og performance artist.
 
Hun ble født i Hjelmeland, Ryfylke og er opprinnelig utdannet sykepleier. Liv Reidun Brakstad har bedrevet Performance og gallerivirksomhet (maleri, collage og installasjon) siden hun debuterte på Statens høstutstilling i 1993. Hun er utdannet ved Nansenskolens kunstfaglinje, Strykejernet kunstskole og har hospitert ved statens kunst- og håndverksskole undef prof Hilmar Fredriksen i 1994. Hun er medlem av norske billedkunstnere (NBK) og unge kunstneres samfunn (UKS). Hun har hatt mange undervisningsoppdrag for studenter, både i Norge og internasjonalt.

Hun har dokumentert noen av sine performancer med boken *Hvem lager mønster på makrellen*.

## Opptredener
* 1995-99 «Internasjonalt broderi»
* 1998 «The winner»
* 1999-17 «Mitt Liv som Lærebok»
* 2001-17 «The globe» I, II og III
* 2003 Festspillene i Bergen «Miss Universe»
* 2003 Veneziabiennalen «Strikk»
* 2003 «Mor Teresa´s beatification»
* 2004-06 «Knit IT» åpningen av Veneziabiennalen 2005
* 2011 VIII Biennale i Firenze «La Donna Bianca»
* 2011 «Strikk» Spinneriet, Hjelmeland

## Referanser


## Eksterne lenker
*
Ocros (provins)

**Ocros** er en provins i regionen Ancash i Peru. Den grenser til provinsen Bolognesi i nord og i øst og til regionen Lima i sør og i vest. Provinsens UBIGEO er 0214 og hovedstaden er Ocros. Provinsen ble opprettet den 19. juni 1990 med lov nr. 25 262.

## Politisk inndeling
Provinsen er delt inn i 10 distrikter.

## Eksterne lenker
* Censos Nacionales: XI de Población y VI de Vivienda 2007.
Bay of Islands

**Bay of Islands** er en bukt i regionen Northland på Nordøya på New Zealand. Bukta ligger 60 kilometer nordvest for Whangarei.

Bay of Islands er et av de mest populære reisemålene for sportsfiske og seiling på New Zealand, og er også svært attraktivt for generell turisme. Området har vært internasjonalt kjent for sportsfiske siden den amerikanske forfatteren Zane Grey skrev om det i 1930-årene.

## Geografi
Bukten har et uregelmessig, 16 km bredt innløp på nordøstkysten av Nordøya. Den er en naturlig havn med flere armer som strekker seg inn i landet; de største er *Waikare Inlet* i sør og * [[Kerikeri]] Inlet* og *Te Puna Inlet* (Mangonui) i nordvest. Den vesle byen Russell ligger i enden av en kort halvøy som strekker seg inn i bukten fra sørøst. Flere øyer ligger nord for denne halvøya, *Urupukapuka Island* i øst og *Moturoa Island* i nord er de største. Halvøya *Purerua Peninsula* strekker seg mot vest i bukta, nord for Te Puna Inlet, og en annen halvøy, *[[Cape Brett]] Peninsula*, går 10 kilometer ut i Stillehavet ved østenden av bukta.

## Historikk

Den første europeeren som kom til området, var kaptein James Cook, som navngav det i 1769. Bay of Islands var det første området på New Zealand som ble bosatt av europeere. Hvalfangere kom dit på slutten av  1700-tallet og de første misjonærene i 1814.

Området har mange interessante historiske bosetninger, som Paihia, Russell, og Kerikeri. Russell, tidligere kjent som Kororareka, var den første permanente europeiske bosetningen på New Zealand, og stammer fra tidlig 1800-tall. Kerikeri har mange historiske steder fra den tidligste europeiske bosetningen: Mission House, også kjent som Kemp House, er den eldste trebygningen på New Zealand, og Stone Store fra 1832, et tidligere lager, er den eldste steinbygningen i landet.

## Eksterne lenker
* 
* Informasjonssider om Bay of Islands  
* Kart over Bay of Islands
* New Zealand lokalside 
* Vegkart i Bay of Islands
Hjem (andre betydninger)

Et **[[hjem]]** er et sted man bor.

**Hjem** kan også referere til:

*Hjem, kjære hjem, episode av den norske komiserien Fleksnes fra 1981
*Hjem (TV-serie), NRK-produsert TV-serie fra 2012
*Hjem (sang), sang av Arne Bendiksen fra 1965
*Hjem går vi ikke, norsk film fra 1955
*Hjem til deg, musikkalbum av Steinar Fjeld Dobbelt Opp fra 1970
*Hjem til jul (film), norsk dramafilm fra 2010
Marcus Plautius Silvanus

**Marcus Plautius Silvanus** var en romersk politiker og general som var romersk konsul i år 2 f.Kr. Silvanus var sønn av Urgulania, en nær venninne av keiserinne Livia, og det var Livia's innflytelse som hjalp Silvanus til å klatre til cursus honorum, som førte til konsulatet i 2 f.Kr. sammen med Augustus.  Han ble deretter utnevnt til prokonsul i den romerske provinsen Asia i årene 4-5 e.Kr., etterfulgt av en post som keiserlig legat i Galatia i år 6 e.Kr., hvor han var innblandet i undertrykkelsen av  Isauria.

Mens han var der, kom nyhetene om den store illyriske revolt. I år 7 e.Kr. ble Silvanus innkalt av Tiberius som hadde ansvaret for den militære situasjonen i Illyricum, og ga han ordre om å samle sine tropper for å slå ned opprøret.  Han slo følge med Caecina Severus, consul suffectus og det keiserlige legat av Moesia og kjempet i et større slag mot opprørere ved Sirmium. De romerske styrkene vant, men led store tap.  Silvanus forble overhode for sine styrker inntil 9 e.Kr., på en tid hvor han tjenestegjorde i Pannonia. Dalmatia, så vel som Illyricum.

Selv om han tjenestegjorde for Tiberius under revolten, hadde ikke Tiberius full tillit til ham, særlig på grunn av hans nære forhold til Tiberius' mor Livia.

## Referanser


## Litteratur
* Syme, Ronald, *The Roman Revolution*, Clarendon Press, Oxford, 1939.
Borgå folkakademi

**Borgå folkakademi** er en skole etablert i 2005 i Borgå, Finland ved en sammenslåing av *Borgå folkhögskola* (grunnlagt 1889) og *Svenska folkakademin* (grunnlagt 1909).

## Linjer
* Akademisk år
* Biovitenskap og medisin
* Fritt studieprogram
* Smådyr
* Påbygningslinjen
* Kunstakademiet
* Korte kurs etter ønske
* Økologisk sentrum for velvære

## Eksterne lenker
* Borgå folkakademi
Pallasca (provins)

**Pallasca** er en provins i regionen Ancash i Peru. Den grenser til regionen La Libertad i nord, i øst og i vest og til provinsene Sihuas, Corongo og Santa i sør. Provinsens UBIGEO er 0215 og hovedstaden er Cabana.

## Politisk inndeling
Provinsen er delt inn i 11 distrikter.

## Eksterne lenker
* Censos Nacionales: XI de Población y VI de Vivienda 2007.
Västra Nylands folkhögskola

**Västa Nylands folkhögskola**, er en folkehøgskole i Karis, Finland. Den ble grunnlagt i 1905 i Karis og flyttet seinere til nabokommunen Pojo, men kom tilbake til Karis i 1978.

## Referanser


## Eksterne lenker
* Västra Nylands folkhögskola
Sejanus

**Lucius Aelius Seianus** (født ca. 20 f.Kr., død 18. oktober 31 e.Kr.), også kjent som **Sejanus**, var en ambisiøs soldat, venn og betrodd av den romerske keiseren Tiberius. Tilhørende de romerske ridderne ved fødselen, steg han til makten som pretorisk prefekt av den keiserlige romerske livvakt, kjent som Pretorianergarden, som han var kommandør over fra år 14 til sin død i år 31. Han ble berømt i Storbritannia under den engelske renessanse av Ben Jonsons dramatragedie *Sejanus’ fall* (1605).

Pretorianergarden ble formelt grunnlagt under keiser Augustus. Sejanus innførte en rekke reformer som førte til at den vokste fra en ren livvakttjeneste til å bli en mektig og innflytelsesrik faktor i regjeringen som involverte allmenn sikkerhet, sivil administrasjon og til syvende og sist som en politisk maktfaktor. Reformene fikk varig innflytelse på utviklingen av Principatet.

Hans far var Lucius Seius Strabo og tjenestegjorde som pretoriansk prefekt før han ble guvernør i Egypt, noe som ga den yngre Sejanus en direkte adgang inn i keiserlig tjeneste som de fleste utenforstående aldri kunne få tilgang til. På 20-tallet samlet han makt ved å konsolidere sin innflytelse over Tiberius og å eliminere politiske motstandere, deriblant keiserens sønn Drusus Julius Caesar. Da Tiberius trakk seg tilbake til Capri i år 26, satt Sejanus igjen med kontrollen over hele statsapparatet som en *de facto* regent over imperiet. For en tid den mest mektige og fryktede borger i Roma, falt han plutselig fra maktens tinde i året 31, samme år som hans karriere kulminerte med rollen som romersk konsul. Mistenkt for en sammensvergelse mot Tiberius, ble han arrestert og henrettet, sammen med sine tilhengere:

## Referanser


## Eksterne lenker
*
Simla Hill States

**Simla Hill States**, også kalt **Punjab Hill States**, var en gruppe små fyrstestater i nordre del av Punjab ved foten av Himalaya. Gruppen fikk navn etter byen Simla, som var sommerhovedstad i Britisk India. Statene var formelt uavhengige, men sto under britisk overhøyhet. Etter Indias uavhengighet i 1947 ble statene en del av delstaten Himachal Pradesh.

## Statene
Antallet stater som oppgis tilhørende gruppen varierer, da noen av dem stater var vasaller under andre. Den største og betydeligste staten, Sirmur, ble inntil 1890 regnet til Simla Hill States. Ved siden av denne staten var det én annen saluttstat. Herskeren over Bilaspur hadde krav på en æresbevisning på elleve kanonskudd, det samme som fyrsten av Sirmur. I 1910 ble antallet stater til sammen oppgitt til 28. 

Til sammen dekket Simla Hill States en flate på  km². De hadde samlet en befolkning på  i 1901.

### Oversikt
Fyrstestatene med vasallstater i rangrekkefølge fra 1910:

## Integrasjon i India
Etter Indias uavhengighet i 1947 ble statene avskaffet og ble 15. april 1948 slått sammen til Himachal Pradesh. På grunn av utbyggingen av Bhakra-demningen ble Bilaspur holdt utenfor. Denne staten gikk 15. august 1948 inn i India som en egen enhet og ble først slått sammen med Himachal Pradesh i 1954.

## Referanser


## Litteratur
*Brentnall, Mark: *The Princely and Noble Families of the Former Indian Empire. Volume One: Himachal Pradesh*, New Delhi: Indus Publishing, 2004
**Gazetteer of the Simla Hill states 1910. Punjab States Gazetteer. Volume VIII*, gjenopptrykk, New Delhi: Indus Publishing Company, 1995
Li Yundi

**Yundi Li** eller på kinesisk vis **Li Yundi** (kinesisk: 李云迪, pinyin: *Lǐ Yúndí*, født 7. oktober 1982 i Chongqing i Folkerepublikken Kina 40) er en kinesisk pianist.

Han begynte å spille trekkspill i fireårsalderen, og fikk klaverundervisning fra syvårsalderen. Ved hjelp av stipendier kunne han studere musikk.

Hans gjennombrudd kom i 2000 da han som 18-åring vant Frédéric Chopin Internasjonale Pianokonkurranse, og fra 2004 har han turnert internasjonalt. Han er særlig kjent for sine tolkninger av Chopin og Liszt.

## Referanser
Ravenna nivea

***Ravenna nivea*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med en lang, tynn stjert på hver bakvinge. Undersiden er skinnende hvit med tre grå tverrstriper, og en oransje flekk ved bakhjørnet.

## Utbredelse
Arten finnes i de kinesiske provinsene Sichuan og Fujian, og på Taiwan, dessuten er den nylig funnet i Vietnam.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *[[Ravenna (sommerfugl)|Ravenna]]* Shirôzu & Yamamoto, 1956
******** *Ravenna nivea* (Nire, 1920)

## Eksterne lenker
* 
* Brower, Andrew V. Z. 2007. [''Ravenna'' i The Tree of Life Web Project, http://tolweb.org/ http://tolweb.org 
* www.funet.fi – ''Ravenna''
* Bilde av arten
Pomabamba (provins)

**Pomabamba** er en provins i regionen Ancash i Peru. Den grenser til provinsen Sihuas og til regionen La Libertad i nord, til regionen Huánuco i øst, til provinsene Mariscal Luzuriaga og Yungay i sør og til provinsen Huaylas i vest. Provinsens UBIGEO er 0216 og hovedstaden er Pomabamba. Provinsen ble opprettet den 21. februar 1861.

## Politisk inndeling
Provinsen er delt inn i 4 distrikter.

## Eksterne lenker
* Censos Nacionales: XI de Población y VI de Vivienda 2007.
Hans Christian Hanssen-Fossnæs

**Hans Christian Hanssen-Fossnæs** (1829–1890) var en norsk gårdbruker og politiker. Han var stortingsmann for Jarlsberg og Larviks amt fra 1883 til 1885.

Han vokste opp på gården Kroken i Skjee i Stokke prestegjeld, som han overtok da faren døde i 1855. Han investerte tungt i nye gårdsbygninger og grøfting av innmark. Han var ordfører i Stokke fra 1864 til 1865. I 1873 kjøpte han storgården Fossnes i Arnadal med mølle, sagbruk og teglverk.

I 1882 ble han innvalgt på Stortinget fra Jarlsberg og Larviks amts landdistrikter, som høyremann. Han fikk plass i Stortingets justiskomité. Ved stortingsvalget i 1885 ble han først gjenvalgt, men valget ble senere omstøtt på grunn av manntallsfeil i Stokke, og uten valgmennene fra Stokke mistet Høyre flertallet til Venstre. Hanssen møtte uansett ikke, ettersom boet hans var under konkursbehandling.

Fossnes ble solgt på auksjon i 1887. Noen år senere ble gården solgt til Jarlsberg og Larviks amt, som i 1895 åpnet landbruksskole der.

Hanssen var i sine siste leveår økonom ved amtssykehuset i Tønsberg.

Han var gift med Karen Amalie Gjerløw. Høyesterettsadvokat Halfdan Harnoll var deres sønn.

## Referanser


## Eksterne lenker
*
Yamamotozephyrus kwangtungensis

***Yamamotozephyrus kwangtungensis*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med lange, tynne stjerter på bakvingene. Undersiden er hvit med svarte tegninger, og en oransje flekk ved bakhjørnet. denne arten er uvanlig kontrastrikt tegnet.

## Utbredelse
Arten finnes på Hainan og i Guangdong (*Kwangtung*) i Kina, og det nordlige Burma.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Theclini Swainson, 1831
******* slekten *[[Yamamotozephyrus]]* Saigusa, 1993
******** ***Yamamotozephyrus kwangtungensis*** (Forster, 1942)

## Eksterne lenker
* 
* Brower, Andrew V. Z. 2007. [''Yamamotozephyrus'' i The Tree of Life Web Project, http://tolweb.org/ http://tolweb.org 
* www.funet.fi – ''Yamamotozephyrus''
* Bilder av arten finnes her
Piétrain

**Piétrain** er en griserase som stammer fra Vallonia-distriktet i Belgia. Rasen ble populær i hjemlandet på 1950-tallet, og importert til Tyskland i 1960/61. Der ble den først og fremt i kryssavl. Siden er rasen eksportert til mange land, også til Norge det den har blitt testet i ulike sammenhenger. Blant annet i et samarbeid mellom Norsvin og Kjøttbransjens landsforbund.

Piétrain kjennetegnes av en kort og kompakt kroppsbygning med store skinker og tykk ryggmuskel. Den er mager og har høy kjøttprosent. Rasen regnes imidlertid som stressømfintlighet, og det er kjent at den lett utvikler såkalt *PSE* (Pale, Soft, Exudative = blekt, væskedrivende kjøtt). Det gir altså redusert kjøttkvalitet.

## Se også
* Gris
Canterbury Plains

Slettelandskapet **Canterbury Plains** er et område på New Zealand sør for byen Christchurch i regionen Canterbury. I nord når slettene fram til foten av åsene Hundalee Hills i Huruni, og i sør går de over i slettene i North Otago på den andre siden av Waitaki River.

## Geografi

Canterbury Plains ble dannet av moreneavsetninger i kvartær-tiden under istider i den sene pleistocenperioden, for mellom 3 millioner og 10 000 år siden. Grusmassene ble senere spredd i vifteform av flere av de større elvene, i første rekke Waimakariri, Rakaia, Selwyn og Rangitata. Deler av de tussokgresskledde slettene er egnet for moderat intenst husdyrhold, men er utsatt for tørke, særlig når den dominerende vindretningen er nordvestlig. I slike perioder forekommer værfenomenet, kjent som *[[Nor'west arch]]*, en fønvind, over mye av slettelandet.

## Elver
Elvene på Canterbury Plains har et typisk forgrenet løp, og skiller på denne måten slettelandet i North Otago fra det sørlige – på den andre siden av Waitaki, der elvene vanligvis har trangere og mer distinkt formet elveløp, heller enn å breie seg ut i vide, grunne nedsenkinger, som i Canterbury.

## Bosetning
De fleste av innbyggerne på Canterbury Plains er bosatt i en rekke større eller mindre byer som ligger i nordøstlig til sørvestlig retning over slettene, og som er bunnet samme ved riksveien *New Zealand State Highway 1* og jernbanen *Main South railway line*. Dette er Christchurch, Ashburton og Timaru, og de mindre Kaiapoi, Dunsandel, Rakaia, Temuka og Glenavy. Andre mindre byer er Rangiora, Leeston, Lincoln, Darfield, Geraldine, Methven og Waimate.

## Fauna
Den svært sjeldne snutebillen *[[Karocolens tuberculatus]]* er endemisk på slettene.

## Referanser


## Eksterne lenker
*
Kymen Sanomat

***Kymen Sanomat*** («KySa») er en finsk avis som blir utgitt i regionen Kymenlaakso i Finland. Hovedredaksjonen er i Kotka. Den utgis hver dag i uken og har et daglig opplag på  (2009) med omtrent  lesere (2007). Avisen ble stiftet i 1902.

## Referanser


## Eksterne lenker
*
Santa (provins)

**Santa** er en provins i regionen Ancash i Peru. Den grenser til regionen La Libertad i nord, til provinsene Pallasca, Corongo, Huaylas og Yungay i øst, til provinsen Casma i sør og til Stillehavet i vest. Provinsens UBIGEO er 0218 og hovedstaden er Chimbote. Provinsen ble opprettet den 12. februar 1821.

## Politisk inndeling
Provinsen er delt inn i 9 distrikter.

## Eksterne lenker
* Censos Nacionales: XI de Población y VI de Vivienda 2007.
* Offisielle nettsiden
Recuay (provins)

**Recuay** er en provins i regionen Ancash i Peru. Den grenser til provinsene Aija og Huaraz i nord, til provinsen Huari i øst, til provinsen Bolognesi i sør og til provinsen Huarmey i vest. Provinsens UBIGEO er 0217 og hovedstaden er Recuay. Provinsen ble opprettet den 30. september 1949 med lov nr. 11171.

## Politisk inndeling
Provinsen er delt inn i 10 distrikter.

## Eksterne lenker
* Censos Nacionales: XI de Población y VI de Vivienda 2007.
Länsi-Suomi

***Länsi-Suomi*** er morgenavis som utgis i Finland, med redaksjon i Raumo. Den ble stiftet i 1905. I 2009 hadde avisen et opplag på .

## Referanser


## Eksterne lenker
*
Novembermanifestet

**Novembermanifestet** eller **Hans Kejserliga Majestäts Nådiga Manifest, angående åtgärder för den lagliga ordningens återställande i landet** (FFS 49/1905) ble utstedt 4. november (22. oktober ifølge russisk kalender) 1905, da den russiske keiseren Nikolaj II etter storstreiken tilbakekalte februarimanifestet, som innførte flere russifiseringstiltak og blant annet overførte lovstiftingen fra den finske lantdagen direkte til den russiske keiseren. I og med novembermanifestet ble Storfyrstedømmet Finlands grunnlov stadfestet på nytt.

## Eksterne lenker
* Hans Kejserliga Majestäts Nådiga Manifest, angående åtgärder för den lagliga ordningens återställande i landet (49/1905) — manifestet på svensk
Aelia Paetina

**Aelia Paetina**, eller **Paetina**, var den andre konen til den romerske keiseren Claudius. Hennes far var konsul i år 4, Sextus Aelius Catus, mens moren hennes er ukjent. Hun ble født i familien Aelii, og nedstammet fra konsulen fra 11 f.Kr. Hennes far døde da hun var svært ung, og hun ble oppdratt av hennes slektning Lucius Seius Strabo som var prefekt for Pretorianergarden og den biologiske faren til hennes adoptivbror Lucius Aelius Seianus.

I år 28 giftet Aelia Paetina seg med den fremtidige romerske keiseren Claudius, som hans andre kone. Deres eneste barn var datteren Claudia Antonia, født i år 30. Claudius skilte seg fra Paetina etter 31. oktober, da hennes adoptivbror mistet makten og ble myrdet. Ifølge historikeren Sveton skilte han seg fra henne på grunn av noen mindre lovbrudd.

Etter henrettelsen av den romerske keiserinnen og Cladius' tredje kone Valeria Messalina i år 48, vurderte Claudius å gifte seg for fjerde gang. Den frigjorte slaven Tiberius Claudius Narcissus foreslo at han skulle gifte seg med henne på nytt, og minnet ham om at de tross alt hadde et barn sammen. Narcissus hevdet også at Paetina ville elske Antonia sammen med Claudia Octavia og Tiberius Claudius Germanicus &ndash; hans to barn med Messalina.

Men en annen frigjort slave, Gaius Julius Callistus, var mot dette, minnet han på om at de hadde skilt seg før og at et nytt bryllup ville gjøre Paetina mer arrogant. Callistus foreslo Lollia Paulina, den tredje konen til Caligula.

En tredje frigjort slave, Marcus Antonius Pallas, anbefalte Cladius' niese og Caligulas søster Agrippina den yngre, som også hadde et barn fra et tidligere ekteskap, i dette tilfelle den fremtidige keiseren Nero. Agrippina ble valgt. Paetina's datter Antonia ble henrettet i år 65 eller 66, like etter bortgangen til Neros andre hustru Poppaea Sabina.

## Eksterne lenker
*
Yungay (provins)

**Yungay** er en provins i regionen Ancash i Peru. Den grenser til provinsen Huaylas i nord, til provinsene Pomabamba, Mariscal Luzuriaga og Carlos Fermín Fitzcarrald i øst, til provinsene Asunción, Carhuaz og Huaraz i sør og til provinsene Casma og Santa i vest. Provinsens UBIGEO er 0220 og hovedstaden er Yungay. Provinsen ble opprettet den 28. oktober 1904.

## Politisk inndeling
Provinsen er delt inn i 8 distrikter.

## Eksterne lenker
* Censos Nacionales: XI de Población y VI de Vivienda 2007.
Iberisk svin

**Iberisk svin** eller **iberisk gris** (spansk *cerdo ibérico*, portugisisk *porco de raça alentejana*) er en griserase (*Sus scrofa domesticus*) som stammer fra Den iberiske halvøy, der den har vært mest utbredt i det sørlige Spania og i grensestrøkene mot Portugal. Iberisk svin er sort og har sorte klauver. Typen kan ha eksistert i mer enn 400 år og har også blitt referert til under det vitenskapelige navnet *Sus mediterraneus*.

Rasen er kjent for å vokse sent og har generelt dårlige reproduksjonsegenskaper, pluss en solid mengde underhudsfett. Allikevel er den kjent som en av verdens beste produksjonsgriser for spekemat, og da spesielt spekeskinke. Kjøttet inneholder nemlig  mye intramuskulært fett, som er viktig for smaksopplevelsen. I hjemlandet fôres grisen på eikenøtter før slakting. Fettsyresammensetningen i nøttene påvirker fettsyresammensetningen i fettet til grisen og gir kjøttet det karakteristiske nøttepreget, som har gjort ibéricoskinke (spansk *jamón ibérico*, portugisisk *presunto ibérico*) til en av verdens beste spekeskinker.

Skinker som lages av 100 prosent iberisk svin kalles *jamón ibérico puro*. Beste skinkekvalitet kalles *bellotta* (eikenøtter) og krever at grisen har vært frittgående hele året rundt og er minst tre fjerdedeler iberisk og kun fôret på eikenøtter og urter de tre siste månedene før slakting. Prisen per kilo (løsvekt) kan i Norge komme opp i 2&nbsp;500 kroner eller mer. Den nest beste kvaliteten kalles *recebo* og lages av frittgående oppdrettssvin, som har beitet eikenøtter, urter og i siste fase tørrfor. Den rimeligste kvaliteten kalles *cebo* og er laget på gårdssvin som har blitt fôret kun på tørrfor.

Gris som skal brukes til Ibéricoskinke skal ifølge spanske myndigheter være mer enn 11 måneder gammel og slaktevekten skal være minst 140&nbsp;kg da den slaktes. Skinkevekten ligger på cirka 12,1&ndash;18,4&nbsp;kg og har et spekklag som typisk varierer mellom 7 og 23&nbsp;mm.

## Referanser


## Se også
* Ibéricoskinke
* Gris
Røyksignaler

**Røyksignaler** er en enkel form for optisk (visuell) kommunikasjon der en sender korte meldinger eller gir et signal over avstand ved hjelp av synlig røyk i lufta. Teknikken går ut på å lage et bål, for eksempel med vått gress, som gir stor røykutvikling. Røyken fra bålet kan også kontrolleres med et vått teppe. Ved å sende ut røykskyer i porsjoner kan en lage enkle beskjeder etter samme prinsipp som brukes i morsetelegrafering.

## Eksempler og varianter
* Veter, varselbål i blant annet skandinavisk middelalder, kunne på dagtid fyres slik at de ga røyk som var lettere å se enn ild.
* Røyksignaler er særlig kjent fra bruk blant nordamerikanske indianere som levde på prærien og i ørkener. 
* Metoden har også vært brukt i eldre tid i militære sammenhenger, blant annet i Europa og Kina, for eksempel mellom tårnene på Den kinesiske mur.
* Ved pavevalg har det vært tradisjon å bruke røyksignal for å vise folkemengden på Petersplassen om kardinalkollegiet samlet i konklaven har valgt ny pave. Etter hver avstemning blir stemmesedlene brent med tilsetting av fargestoff. Svart røyk i skorsteinen betyr at ingen kandidat har oppnådd de nødevendige 2/3 av stemmene, hvit at den nye paven er valgt.
* *Noon Gun* i Kappstaden (Cape Town) har vært et historisk middagsignal for marinens klokker siden 1806. Den synlige røyken har gitt en mer presis tidsangivelse enn den forsinkede lyden fra kanonen.
* Aboriginene i Australia skal ha tent bål og lagd røyk for å si ifra til andre når de har besøkt et fremmed område. 
* Røyk fra en skorstein har ellers vært et tegn på at det er folk i et hus. 
* På samme måte har røyk kunnet tiltrekke seg oppmerksomhet som nødsignal ved ulykker eller hvis en har gått seg vill. I motsetning til ild, er røyk synlig i dagslys. «Flytende røyksignal» er en boks som flyter på vannflaten og avgir røyk etter at den er tent. 


File:Noon Gun Firing Signal Hill Cape Town 4 September 2008.jpg|*Noon Gun* i Cape Town er et historisk tidssignal for klokkene på skipene i nærheten.
File:US Navy 030923-N-6436W-004 simulates a survivor of an ejection scenario.jpg|Røyk som nødsignal. Fra en øvelse i den amerikanske marinen 2003.
File:Patrouille de France, French tricolor turn, Radom AirShow 2005, Poland.jpg|Franske militærfly med fargede røykspor som danner trikoloren under et flystevne 2005


## Se også
* Vardebrenning
* Røykbombe, røykgranat, signalpistol
Jens Chr. Fjeseth

**Jens Christian Fjeseth** (1945–2006) var en norsk musiker, sanger og gitarist. Fjeseth spilte gitar i Norges første Shadowsband The Blue Star fra 1960, og er i litteraturen også kalt *Mr. Shadows*. Han er også kjent som tidligere gitarist og sanger i dansebandet Vikings fra 1962 til 1974.Han ga seg i Vikings rett etter at platen *[[Karsk & Calypso]]* ble utgitt i 1974. Han fortsatte da i bandet Celsius, som platedebuterte i 1979 med albumet *Scoring*. Da bandet The Saunters startet på nytt i 1980 gikk Fjeseth til dem som gitarist og vokalist. 

## Referanser
Storstreiken i 1905

**Storstreiken** er den streikebølgen som startet i Russland i oktober 1905 etter nederlaget i den russisk-japanske krig og som spredde seg til Finland.

I Finland varte storstreiken fra 30. oktober til 6. november og lamslo blant annet all virksomhet i fabrikker, embetsverk og skoler. Den politiske situasjonen førte sammen lederne for de ulike politiske leirene, som de konstitusjonelle og sosialistene til samråd. Deretter var streiken et faktum i Helsingfors og den spredde seg videre over landet. Men under streiken begynte samarbeidet å knake i sammenføyningene. De borgerlige ville første og fremst få februarimanifestet opphevet og innkalle en ekstraordinær lantdag for å diskutere representasjonsreformen, mens sosialistene ville sammenkalle en konstituerende forsamling valgt med allmenn og lik stemmerett. Nasjonalgarden som ble dannet under befal av Johan Kock for å opprettholde orden, ble splittet i rødegarden og den borgerlige garden. 

Senatet gikk av 31. oktober, og neste dag godkjente generalguvernør Obolenskij et krav om gjenopprettelse av lovligheten som var utarbeidet av Leo Mechelin og som var rettet til tsaren. Det skriftlige kravet ble fraktet med dampbåten Eläköön til St. Petersburg og ble returnert 4. november som novembermanifestet. Samme kveld førtes de konstitusjonelle drøftinger med Obolenskij. Deres mål var oppnådd. Sosialistene ville derimot fortsette storstreiken. Deres støtte blant befolkning og intellektuelle hadde øket. Men da det ble kjent at regjeringen i St. Petersburg hadde tatt kontrollen begynte streikefronten å svikte. 

Den viktigste følgen av storstreiken var at russifiseringen ble opphevet og at arbeidet med en representasjonsreform ble satt igang. Streiken innebar også en politisk oppvåkning, særlig for arbeiderbevegelsen. Den viste også det russiske imperiets sårbarhet; viktig lærdom i forbindelse med den finske drømmen om selvstendighet. 

## Se også
* Den russiske revolusjonen 1905
* Sveaborgrevolten

## Kilder
* Risto Alapuro (1988): *State and revolution in Finland*. ISBN 0-520-05813-5.
Thermozephyrus ataxus

***Thermozephyrus ataxus*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med middels lange stjerter på bakvingene. Hannens overside er skinnende grønn med smalt svarte ytterkanter, hunnen er mørkbrun med et blåfiolett felt på forvingen. Undersiden er lyst gråbrun med en lys tverrstripe.

## Levevis
Larvene lever på eik (*Quercus* sp.).

## Utbredelse
Arten er vidt utbredt, fra det vestlige Himalaya østover til Japan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *[[Thermozephyrus]]* Inomata & Itagaki, 1986
******** *Thermozephyrus ataxus* (Westwood, 1851)

## Eksterne lenker
* 
* Brower, Andrew V. Z. 2007. [''Thermozephyrus'' i The Tree of Life Web Project, http://tolweb.org/ http://tolweb.org 
* www.funet.fi – ''Thermozephyrus''
Bilal Ag Acherif

**Bilal Ag Acherif** (også skrevet **Billal, Ag Cherif**, født 1977) er en malisk aktivist som er generalsekretær for *[[Mouvement national pour la libération de l'Azawad]]* (MNLA), og han ledet bevegelsen under tuaregopprøret i Mali i 2012, som førte til at Azawad erklærte sin uavhengighet fra Mali, selv om landet ikke har blitt anerkjent av noen andre stater eller internasjonale organisasjoner. 6. april 2012 var han den som undertegnet Azawads uavhengighetserklæring i landets selverklærte hovedstad Gao.

## Referanser
Ola Aursand

**Ola Aursand** (født 17. februar 1941, død 9. desember 2012) var en norsk gårdbruker og politiker (Ap). Med unntak av én periode var han medlem av Frosta kommunestyre fra 1980 til sin død, fra 2007 som varaordfører. Aursand var også medlem av formannskapet, leder i kontrollutvalget og gruppeleder for Arbeiderpartiet. Han var styreleder i Coop Frosta fra 1998 til 2012 og i avisa *[[Frostingen]]* fra 1997 til 1999 og fra 2002 til 2007.

## Referanser
Ançar Dine

**Ançar Dine** (; «Troens beskyttere»), også stavet **Ansar Dine** med variasjoner, er en islamistisk gruppe aktiv i Mali og det ikke-anerkjente landet Azawad, ledet av tuaregen Iyad Ag Ghaly. Gruppas første handlinger fant sted i mars 2012. Ag Ghaly var en av lederne for tuaregopprøret i 1990-95 i Mali og Niger, og han har blitt anklaget for å ha forbindelser med al-Qāʿidah i det islamske Maġrib og andre islamistiske grupper, hvorav en annen fraksjon ledes av Iyads fetter Hamada Ag Hama. Ançar Dine ønsker å innføre *[[sharia]]*-lovgivning i hele Mali, og motsetter seg Azawads uavhengighet. 

I 2017 sluttet gruppen seg sammen med Katiba Macina, AQIMs Sahara-avdeling og Al-Mourabitoun i Jama’at Nasr al-Islam wal Muslimin (JNIM) med Iyad Ag Ghaly som leder. JNIM ble i 2018 designert som terrororganisasjon av USAs utenriksdepartement.

## Referanser


## Eksterne lenker
*
NGC 520

**NGC 520**, **Arp 157**, **VV 231** eller **KPG 031** er en galakse og restene etter to galakser som har kollidert. Den ligg ca. 100&nbsp;millioner lysår unna jorden i stjernebildet Fiskene. Skivene til de to tidligere galaksene har smeltet sammen, men ikke kjernene. Galaksen har en sterkt irregulær form, har haler av stjerner og en fremstående bane av støv som går tvers over galaksen. NGC 520 er et av de lyseste galakseparene på nattehimmelen og kan ses i et mindre teleskop. Galaksen er rundt &nbsp;lysår på tvers. Den er med i Arp sin katalog over spesielle galaksar, Atlas of Peculiar Galaxies, med nummer 157 (Arp 157).

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/bo/ STScI-2008-16]* fra Space Telescope Science Institute.''

## Eksterne lenker

* 
*
NGC 5256

**NGC 5256** (også katalogisert **Mrk 0266**, **I Zw 067** og **KPG 388**) er et par kolliderende galakser som ligger ca. 350&nbsp;millioner lysår unna jorden i stjernebildet Store bjørn. Galaksene er sterkt deformerte og viser på infrarøde og lengre bølgelengder tegn på eksplosiv stjernedannelse. Begge galaksene inneholder aktive galaksekjerner.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/bt/ STScI-2008-16]* fra Space Telescope Science Institute.
NGC 5331

**NGC 5331** (også katalogisert **VV 253** og **KPG 401**) er et par vekselvirkende galakser som ligger ca. 450&nbsp;millioner lysår unna jorden i stjernebildet Jomfruen. Galaksene er veldig lyse i det infrarøde, hvor de skinner med en styrke på ca. hundre milliarder ganger styrken til solen. Den ene galaksen i paret har en tidevannshale.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/bv/ STScI-2008-16]* fra Space Telescope Science Institute.
Finske mesterskapet i fotball 1908

**Finske mesterskapet i fotball 1908** var det første mesterskapet i fotball som ble arrangert i Finland og vinneren var Unitas Helsingfors. I finalomgangen var det tre Helsingforsklubber som deltok.

## Finaleomgang
### Semifinaler

### Finaler

* Unitas Helsingfors vant mesterskapet.

## Eksterne lenker
* RSSSF
NGC 1132

**NGC 1132** er en elliptisk galakse som ligger ca. 318 millioner lysår unna jorden i stjernebildet Floden. 

Galaksen inneholder store mengder mørk materie, like store mengder som det man finner i galaksegrupper, og kan være restene etter en slik gruppe som smeltet sammen til én galakse. I tillegg har NGC 1132 en sterk røngtenglød fra store mengder av varm gass som man vanligvis bare finner i galaksegrupper. En annen mulighet er at galaksen ble dannet alene under spesielle forhold.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/galaxy/elliptical/2008/07/image/a/ STScI-2008-07]* fra Space Telescope Science Institute.''
NGC 6090

**NGC 6090**, **Mrk 0496**, **VV 626**, **I Zw 135** eller **KPG 486** er et par av vekselvirkende spiralgalakser med en overlappende sentralregion som ligger ca. 400&nbsp;millioner lysår unna jorden i stjernebildet Dragen. De to synlige kjernene til galaksene ligger ca. &nbsp;lysår fra hverandre, noe som tyder på at galaksene er midt i prosessen med å smelte sammen. Galaksen har to legre tidevannshaler. Galaksesystemet har mye til felles med Antennene både når det gjelder hvor langt galaksene har kommet i prossesen med å smelte sammen, og når det gjelder hvilken vinkel man observerer galaksene fra jorden med.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/bx/ STScI-2008-16]* fra Space Telescope Science Institute.
NGC 6670

**NGC 6670** er et par vekselvirkende galakser som ligger ca. 400&nbsp;millioner lysår unna jorden i stjernebildet Påfuglen. Kjernene til de to galaksene er ca. &nbsp;lysår fra hverandre. NGC 6670 skinner mer enn hundre milliarder ganger kraftigere enn solen i det infrarøde, og man regner med at galaksene går gjennom en periode med kraftig stjernedannelse. Forskere tror at NGC 6670 allerede har opplevd minst én nærpassering og nå er i et tidlig stadium av nummer to.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/ad/ STScI-2008-16]* fra Space Telescope Science Institute.
NGC 6786

**NGC 6786** og ** LEDA 62867** er et par vekselvirkende galakser som ligger ca. 350&nbsp;millioner lysår unna jorden i stjernebildet Dragen. Galaksene er enda ikke i fysisk kontakt, men har gjennom gravitasjon allerede påvirket utseende til hverandre. I 2004 ble det observert en supernova i en av galaksene.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/ai/ STScI-2008-16]* fra Space Telescope Science Institute.
NGC 695

**NGC 695** eller **V Zw 123** er en lettere derformert spiralgalakse som ligger ca. 450&nbsp;millioner lysår unna jorden i stjernebildet Væren. Deformasjonen stammer fra det man tror er en nylig, men relativt svak vekselvirkning med en annen galakse.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/bp/ STScI-2008-16]* fra Space Telescope Science Institute.
UGC 12812

**UGC 12812**, **Markarian 331** eller **KPG 593** er en  spiralgalakse som ligger ca. 250&nbsp;millioner lysår unna jordenstjernebildet Pegasus. Observasjoner indikerer at det ligger et supermassivt sort hull i sentrum av galaksen. UGC 12812 produserer i gjennomsnitt 80 solmasseer med nye stjerner hvert år. Det er et åpent spørsmål om UGC 12812 er del av et samansmeltende system eller om den infrarøde lysstyrken som galaksen har stammer fra en annen prosess.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/ce/ STScI-2008-16]* fra Space Telescope Science Institute.
UGC 5101

**UGC 5101** er en særegen galakse med en enkelt kjerne som ligger ca. 550&nbsp;millioner lysår unna jorden i stjernebildet Store bjørn. På grunn av den ustrukturerte formen er den sannsynligvis resultat av en galaksekollisjon. Det er tenkt at UGC 5101 inneholder en aktiv galaksekjerne som ligger bak gassen og støvet rundt galaksekjernen.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/cc/ STScI-2008-16]* fra Space Telescope Science Institute.
UGC 8058

**UGC 8058**, **Markarian 231**, **VII Zw 490** eller **QSO B1254+571** er en kvasarliknende galakse som ligger ca. 550&nbsp;millioner lysår unna jorden i stjernebildet Store bjørn. UGC 8058 ble oppdaget i 1969 under et søk etter galakser med sterk ultrafiolett stråling. Galaksen har lange tidevannshaler og en deformert form. Resultat fra de første spektrene viste klare tegn på at galaksen hadde en kvasar i kjernen, noe som gjorde han unik i Markarian-samlingen. UGC 8058 har holdt på merkelappen som et spesielt objekt siden de tidlige observasjonene og holder frem med å være en favoritt i alle bølgelengder.

Den infrarøde lysstyrken til UGC 8058 ligner på den til kvasarer, neo som gjør den til en av de mest lyssterke og kraftige ultralyssterke infrarøde galaksene. Eksplosiv stjernedannelse blir regnet som opphavet til ultralyssterke infrarøde galakser, men UGC 8058 kan få mesteparten av sin infrarøde stråling fra et sentralt supermassivt sort hull. Likevel går også UGC 8058 gjennom eksplosiv stjernedannelse; spesielt synlig i en ringformet region rundt galaksekjernen der mer enn 100 solmasser med stjerner blir dannet hvert år.

UGC 8058 sin spesielle form er sannsynligvis et resultat av en galaksekollisjon.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/cd/ STScI-2008-16]* fra Space Telescope Science Institute.